Krajevna skupnost Begunje

Svet krajevne skupnosti

Datum: 5.09.2018

**Z a p i s n i k**

**19. redne seje sveta KS, ki je bila 5.09.2018 ob 19,00 uri**

**v pisarni krajevne skupnosti**

**Prisotni:** Blaž Finžgar, Jože Hajnrihar, Franci Janc, Marija Kavčič-Zupan, Matevž Langus,

Marko Prešeren in Klemen Štefelin – člani sveta KS

Mark Toplak – član občinskega sveta OR

**Neopr. odsotni**: Andrej Čufer, Milenko Gregorič in Jani Rozmanič

Po ugotovljeni sklepčnosti je predsednica predlagala

**DNEVNI RED:**

1. Plan oz. realizacija investicij v letu 2018
2. Situacija na OPPN Begunje center
3. Projekt večnamenskega objekta KS in PGD in Ranzingerjeva vila – stališče sveta do predlaganih investicij
4. Pogodba o stvarni služnosti za izgradnjo radijske bazne postaje za Mobitel -Telekom
5. Razno

Dnevni red je bil dopolnjen s pregledom zapisnika 18. redne seje, na kateri je bila pri 4. točki dnevnega reda imenovana komisija z namenom, da prouči stanje Ranzingerjeve vile in večnamenskih prostorov v sklopu PGD , vključno z vsebinami. Ocena komisija je bila podana in obravnava pod tretjo točko dnevnega reda.

**Ad.1.:**

a) Solarna svetilka pri Heberlu je postavljena in v redu deluje; zaradi nekaterih pomislekov bo njena učinkovitost preverjena pozimi.

b) V septembru je na stroške občine planirana osvetlitev križišča državna cesta – Krpin.

c) Ni zaključena razsvetljava šolske poti Poljče – Begunje in sicer manjkajo štiri svetilke; po zagotovilih naj bi bila sredstva zagotovljena v proračunu občine za letošnje leto, vendar so do sedaj že vsa porabljena.

c) Do realizacije ureditve ceste Begunje 104 – 118 ne bo prišlo v tem letu, saj je občina naročila projekt za vgraditev vse infrastrukture, zatika pa se tudi pri soglasju enega od lastnikov zemljišč.

Svet se zaradi navedenega mora odločiti ali se sredstva za investicije prenesjo v leto 2019 ali jih porabimo za druge namene npr. za varnost v prometu, investicije v drugo infrastrukturo,..

Po burni razpravi sta bila sprejeta:

**Sklep št.1.: Naročijo se štiri svetilke za osvetlitev šolske poti Poljče – Begunje; financirajo naj se z investicijskimi sredstvi KS proti vračilu v letu 2019.**

**Sklep št.2.: Glede na to, da nismo zadovoljni z odgovori g. Bezjaka na poslana vprašanja pripravimo svetniška vprašanja, ki jih bo Mark Toplak postavil na seji občinskega sveta.**

**Vsebina vprašanj se nanaša na:**

* **Zakaj ni sredstev za dokončno ureditev javne razsvetljave na šolski poti Poljče – Begunje;**
* **Kam so bila porabljena sredstva ki so bila v NRP-jih namenjena ureditvi prometa skozi Zgošo (60.000 €), z rebalansom zmanjšana na 20.000 €, v odgovoru g. Bezjaka je obrazložena poraba manjšega zneska.**

**Ad.2.:**

Na vprašanje v zvezi z OPPN Begunje center smo dobili odgovor ge. Staše Čelik Janša, da je zaradi sprememb prometnega urejanja v centralnem delu naselja potrebno več strokovnih podlag in naj bi bila še v letošnjem letu sprejeta stališča do pripomb in predlogov iz javne obravnave.

Predsednica je prisotne seznanila, da bo novi transformator, o katerem je bilo govora tudi v okviru OPPN-ja, stal v vogalu zemljišča KS, Psihiatrične bolnišnice in nogometnega igrišča, saj je ta lokacija sprejemljiva za Elektro.

**Ad.3.:** Matevž Langus je poročal, da je komisija pregledala oba objekta t.j. Ranzingerjevo vilo in večnamenske prostore v gasilskem domu.

* Ranzingerjeva vila je v zelo slabem stanju in potrebna temeljite obnove; potrebno poiskati dolgoročno uporabo objekta, ga urediti za ta namen, do tedaj naj bi se vsaj prepleskala. V nadstropju bi bilo mogoče prostore uporabiti za kakšna društva, srečanja,.. streha je v solidnem stanju. Obnova bi zahtevala velika sredstva, saj je objekt pod zaščito ZVKD. Ocena stroškov investicije dograditve dvorane pri vili je 380.000 €, brez sanacije obstoječega objekta; ocena stroškov investicije večnamenskih prostorov v objektu PGD je 430.000 €.
* Objekt Begunje 15/c je v dokaj dobrem stanju, na nekaterih mestih je slabo ostrešje, ki ga je treba čim preje zamenjati.

Po daljši razpravi v kateri so sodelovali vsi prisotni in po izraženih stališčih prisotnih glede vlaganj v obravnavana objekta je bil sprejet

**Sklep št. 3:**

1. **Ranzingerjevo vilo se z minimalnimi stroški ohranja v stanju kot je sedaj (ureditev zunanjosti stavbe – prebarvanje ), dokler se ne poišče dolgoročna ustrezna rešitev.**
2. **Vse vsebine, ki jih kraj smatra za potrebne naj se umestijo v ustrezno preurejene**

**večnamenske – družbene prostore v delu stavbe gasilskega doma.**

**Nujna pa je sanacija propadajočega dela ostrešja te stavbe , vključno z dvigalom za dostop do vseh uporabljenih prostorov.**

Matevž Langus predlaga, da med krajane razdelimo anketo o tem kaj si krajani želijo oz. kaj potrebujejo v centru vasi. Rezultati ankete bi bili osnova za odločanje sveta glede investicij in argument občini kaj krajani želimo.

**Sklep.št.4.: Matevž Langus do 10.09.2018 pripravi dokončno obliko ankete.**

**Ad.4.:**

V podpis smo prejeli tristransko služnostno pogodbo za postajo Mobitel – Telekom, saj bo stara po 15 letih pretekla. V njej je navedena tudi višina nadomestila v znesku dobrih 1800 €;

KS je po sedanji pogodbi svoj delež sredstev namenila PGD.

Osnutek nove pogodbe je predvidel veljavnost za 30 let s čimer se ne strinjamo. Predlagana je 4 letna veljavnost s čimer se strinja tudi Telekom.

**Sklep št. 5.: Služnostna pogodba za postajo Mobitel s Telekomom se sklene za štiri leta. Delež pripadajočega nadomestila KS poklonimo PGD.**

**Ad.5.:**

a) V lanskem letu je bila prepleskana kapa pokopališkega zidu, letos se je barva pričela luščiti. Zadevo smo uradno reklamirali izvajalcu, ki se je že povezal s proizvajalcem barve. Opravljen naj bi bil ogled na kraju samem in se dogovori o nadaljnjih postopkih.

O zadevi je bil obveščen tudi nadzorni.

b) Občina nas je pozvala naj predlagamo najemnine za grobove in cene pokopaliških storitev za leto 2019.

**Sklep št. 6.: Svet KS predlaga dvig najemnin za grobove in cen pokopaliških storitev za leto 2019 v višini 2,5 %.**

c) Občina je pripravila predlog nove kategorizacije in klasifikacije cest in poti; potrebno je predlog pregledati in podati pripombe, saj niso upoštevni predlogi kategorizacije cest do Mlake 8, na sv. Peter, Zgoše 52,..

Upoštevan pa je predlog za cesto v Poljčah do št. 24 a.

d) KD dr. Jakoba Prešerna prosi za finančno pomoč za kritje stroška ozvočenja predstave.

**Sklep št.7.: KD dr. Jakoba Prešerna se odobri pomoč v višini 300 € (kritje stroškov ozvočenja, delovanja,..).**

Zapisala: Predsednica sveta KS:

Jožica Hrovat Marija Kavčič-Zupan